 
                            Образац №10 


ДОГОВОР
ЗА ВЪЗЛАГАНЕ НА ОБЩЕСТВЕНА ПОРЪЧКА
ЗА ИЗБОР НА ОПЕРАТОР ЗА ОТПЕЧАТВАНЕ И ПРЕДОСТАВЯНЕ НА ВАУЧЕРИ ЗА ХРАНА

Днес………2019г, в гр.Белослав, на основание чл.13, ал.1 от Наредба № 7 от 9.07.2003 г. за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор , между: 

1. "Белфери" ЕООД , със седалище  и адрес на управление: гр.Белослав , ул."Цар Симеон Велики"№23, вписано в търговския регистър при Агенция по вписванията с ЕИК 103600001, представлявано от Иван Томов в качеството си на Управител , наричано по-долу за краткост "ВЪЗЛОЖИТЕЛ", от една страна , 
и

	
2. ...................... ,от друга страна, наричано за краткост по-долу „ОПЕРАТОР”,

на основание чл.112 от ЗОП , и във връзка с Заповед №  /----------.2019г. на Възложителя за оценка , класиране и определяне на изпълнител на обществена поръчка с предмет: "Избор на оператор за отпечатване и доставка на ваучери за храна за служители на "Белфери"ЕООД "

І. ПРЕДМЕТ НА ДОГОВОРА

     Чл.1. ВЪЗЛОЖИТЕЛЯТ възлага, а  ИЗПЪЛНИТЕЛЯТ приема да извърши срещу заплащане ОТПЕЧАТВАНЕ , ПАКЕТИРАНЕ И ДОСТАВКА НА ВАУЧЕРИ ЗА ХРАНА ЗА СЛУЖИТЕЛИ НА "БЕЛФЕРИ" ЕООД, при спазване изискванията на Наредба №11 от 21.12.2005г. и Наредба № 7 от 9 юли 2003г. за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор , при условията на техническото и ценовото  предложение на ИЗПЪЛНИТЕЛЯ - неразделна част от настоящия договор.
     Чл.2. Отпечатването , пакетирането и доставянето на ваучерите ще се извършва по заявка по образец на ВЪЗЛОЖИТЕЛЯ , съдържаща броя на ваучерите от всеки номинал.


ІІ.СРОК НА ДОГОВОРА

      Чл.3. Настоящия договор влиза в сила от датата на подписването му и е със срок на действие 12 (дванадесет) месеца. В случай , че в този срок не е изчерпан финансовия ресурс , а ИЗПЪЛНИТЕЛЯТ е получил разрешение за извършване на дейност като оператор и предоставена индивидуална квота с уникален номер , то действието на договора е до изчерпване на финансов ресурс.


ІІІ. ЦЕНИ И НАЧИН НА ЗАПЛАЩАНЕ

Чл. 4. /1/ Разполагаемият финансов ресурс за настоящия договор е до 58 000 (петдесет и осем  хиляди) лева без ДДС.
          /2/ Възнаграждението на ИЗПЪЛНИТЕЛЯ за отпечатване, пакетирането и доставката на един  (1) бр. ваучери за храна /независимо от номиналната му стойност/ е:..........лева.
          /3/ Заплащането на номиналната стойност на заявените  количества ваучери  и на възнаграждението за отпечатване на оператора ще се извършва от ВЪЗЛОЖИТЕЛЯ по банков път, след издаване на проформа фактура , при потвърдена заявка от страна на ИЗПЪЛНИТЕЛЯ, в срок от 5(пет) работни дни след получаване на проформа фактурата. Във фактурата следва да са описани броя на заявените ваучери  за конкретната заявка , номиналната им стойност , както и възнаграждението на Изпълнителя за отпечатването им , разходите за доставка и ДДС.
           /4/ Дължимата сума за възнаграждението на ИЗПЪЛНИТЕЛЯ за отпечатване, пакетирането и доставката на  ваучерите за храна се превежда по банкова сметка на ИЗПЪЛНИТЕЛЯ:
IBAN:...............................................
BIC...................................................
При банка.......................................

Чл.5. Предоставянето на ваучерите, придружени с опис по брой , номинална стойност, серийни номера до посочения от ВЪЗЛОЖИТЕЛЯ адрес е в срок от 5 (пет) работни дни от превеждането по банков път на дължимата сума по фактурата, издадена от Изпълнителя.


ІV. УСЛОВИЯ ЗА ПРЕДОСТАВЯНЕ НА ВАУЧЕРИТЕ

Чл. 6. Операторът предоставя ваучерите за храна след получаване на писмена заявка от ВЪЗЛОЖИТЕЛЯ, в която са посочени броя и номиналната стойност на заявените ваучери. Заявката може да бъде изпратена по електронен път, по факс или по куриер.
Чл. 7. Операторът предоставя ваучерите на ВЪЗЛОЖИТЕЛЯ в срок до 5 /пет/ работни дни от датата на заявката, съгласно Техническото предложение на участника. Ваучерите се предоставят на адреса на ВЪЗЛОЖИТЕЛЯ – гр.Белослав, ул."Гебедже"№8. Дните за доставката се броят от деня, последващ заявката и изтича до края на работното време на ВЪЗЛОЖИТЕЛЯ  в съответния ден.
Чл.8. /1/При предоставянето на ваучерите, между страните се подписва приемо-предавателен протокол, в който се вписват серийните номера, единичните номинални стойности и общата номинална стойност на предоставените ваучери.
         /2/ При предоставянето на ваучерите Операторът прилага фактура.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ 

Чл. 9. До 2(два) работни дни от получаването на конкретна заявка с конкретизиран брой на ваучерите от всеки номинал, да потвърди заявката и да представи на Възложителя проформа фактура с дължима стойност  за броя на заявените ваучери , номиналната им стойност, както и възнаграждението на Изпълнителя за отпечатването им и разходи за доставка.
Чл.10. Да отпечата , пакетира и достави до адрес на ВЪЗЛОЖИТЕЛЯ  заявените ваучери в договорения срок от плащането , като ги предостави заедно със съответните счетоводни документи  и опис по брой, номинална стойност и серийни номера. 
Чл.11. Да извърши всички необходими действия с оглед на това ваучерите на оператора да се приемат от минимум 5(пет) обекта на територията на гр.Варна и 1(един) обект за гр.Белослав, обл.Варна за търговия с храна  , в съотвествие с нормативните разпоредби.
Чл.12. При промяна на списъкът с търговски обекти да уведоми и  представи до  3(три) работни дни , нов списък с търговски обекти.
Чл.13. Да представи ваучери с нормативно установена защита и срок на валидност.
Чл.14. В случаите на чл.11,ал.5 от горецитираната Наредба №7 от 09.07.2003г., ИЗПЪЛНИТЕЛЯ е длъжен да възстанови и/или изплати на ВЪЗЛОЖИТЕЛЯ размера на номиналната стойност на издадените от него ваучери.
Чл.15. При частично или неизвършено плащане, да задържи доставката на заявените и отпечатани ваучери до пълното уреждане на паричните задължения на ВЪЗЛОЖИТЕЛЯ.




V.ЗАДЪЛЖЕНИЯ НА ВЪЗЛОЖИТЕЛЯ

Чл.16. Незабавно да уведоми ИЗПЪЛНИТЕЛЯ в случай на установяване на загуба и/или  подправяне и/или подмяна на ваучерите.
Чл.17. Да предостави на ИЗПЪЛНИТЕЛЯ  всички необходими данни за отпечатването и доставката на ваучерите в съответствие с настоящия договор.
Чл.18. ВЪЗЛОЖИТЕЛЯТ отговаря за всякакви загуби, кражби или повреждане на ваучерите, възникнали след доставката им от Изпълнителя. При възникване на някое от тези обстоятелства Изпълнителят не е длъжен да възстанови стойността на ваучерите.


VІ.НЕУСТОЙКИ

Чл.19. В случай , че ИЗПЪЛНИТЕЛЯТ не извърши доставката в определен срок, дължи лихва в размер на 2% от стойността и` за всеки просрочен ден, но не повече от 40%.
Чл.20. При забава с повече от 30 (тридесет) дни за изпълнение на доставката, ВЪЗЛОЖИТЕЛЯТ има право да прекрати договора с едностранно писмено уведомление.
Чл.21.При забава в плащането , ВЪЗЛОЖИТЕЛЯТ дължи законна лихва върху стойността на доставката , като при забава повече от 30(тридесет) дни , ИЗПЪЛНИТЕЛЯТ има право да прекрати договора с едностранно писмено уведомление.


VІІ.ПРЕКРАТЯВАНЕ НА ДОГОВОРА

Чл.22. Освен в предвидените от закона случаи, договорът се прекратява:
       1. с изпълнението му, т.е. с изтичане на уговорения срок или достигане на максималната стойност от 58 000 (петдесет и осем  хиляди) лева без ДДС.
       2. с писмено уведомление от страна по договора , при условията на чл.19 и чл.20 от настоящия договор.
       3. при отнемане на разрешението за извършване на дейност като оператор по смисъла на Наредба №7 от 9 юли  2003г. за условията и реда за издаване и отнемане на разрешение за извършване на дейност като оператор за ваучери за храна и осъществяване дейност като оператор.


VІІІ.ЗАКЛЮЧИТЕЛНИ РАЗПОРЕДБИ

Чл.23. Адрес за коренспонденция:

За ВЪЗЛОЖИТЕЛЯ:                                                                 За ИЗПЪЛНИТЕЛЯ:
гр.Белослав, обл.Варна
ул."Гебедже"№8 
тел.0896 820 174
факс: 05 112 40-70
e-mail: belferi@abv.bg

Чл.24. За всички неуредени случаи се прилага Търговския закон , ЗЗД, ЗКПО, Наредба №7 от 9 юли 2003г. и другите действащи нормативни актове.
Чл.25. Неразделна част от настоящия договор са:
            1.Техническо предложение на  ИЗПЪЛНИТЕЛЯ;
            2. Ценово предложение на ИЗПЪЛНИТЕЛЯ;


Настоящият договор се състави и подписа в три еднообразни екземпляра , един за Изпълнителя и два за Възложителя.



ВЪЗЛОЖИТЕЛ:                                                                                 ИЗПЪЛНИТЕЛ:
 Управител "Белфери" ЕООД 
                       Иван Томов 


Счетоводител:
     Н.Керемянова


Юрисконсулт:
       Ю.Рачева





